Baltā iela (Rīga)
Šis raksts ir par ielu Rīgā. Par citām jēdziena Baltā iela nozīmēm skatīt nozīmju atdalīšanas lapu. Baltā iela ir iela Rīgā, Kurzemes rajonā, Iļģuciemā. Tā sākas krustojumā ar Daugavgrīvas ielu un beidzas krustojumā ar Lidoņu ielu, pēc kura tā Spilves virzienā turpinās kā Spilves iela. Visā garumā Baltā iela sastāv no divām braukšanas joslām, vienīgi posmā no ēkas ar numuru 3a līdz krustojumam ar Olaines ielu tā ir nedaudz šaurāka un līdz ar to šajā posmā ir vienvirziena iela, pa kuru var braukt Daugavgrīvas ielas virzienā. Visā garumā iela klāta ar asfalta segumu, tās kopējais garums ir 900 metri.